OpenLLM-France/wikimedia huggingface dataset:
# Buzz!: Brain of the World

Buzz!: Brain of the World és la vuitena entrada de la sèrie de videojocs de preguntes Buzz!. Va ser desenvolupat per Relentless Software i llançat el 2009 per a PlayStation 2, PlayStation 3 i PlayStation Portable. El joc té 21 variacions per als diferents països.

## Jugabilitat

El joc permet als jugadors triar categories i respondre preguntes sobre elles, i se'ls atorguen més punts com més ràpid responguin. El joc requereix els controladors Buzz! per jugar-hi. La versió del joc per a PlayStation 3 inclou jugabilitat en línia i permet l'accés a preguntes creades pels usuaris al web My Buzz!.

## Versions regionals

Es van llançar diverses versions del joc per a diferents països. Algunes inclouen preguntes especials basades en el país, mentre que altres són només localitzacions de la versió internacional.
| Títol | Territori | Preguntes |
| Buzz!: Brain of the World | Internacional, Irlanda | Generals |
| Buzz!: Brain of the UK | Regne Unit | Nacionals |
| Buzz!: Le Plus Malin Des Français | França | Nacionals |
| Buzz!: Deutschlands Superquiz | Alemanya | Nacionals |
| Buzz!: Brain of Oz | Austràlia | Nacionals |
| Buzz!: Brain of New Zealand | Nova Zelanda | Generals |
| Buzz!: Il Quizzone Nazionale | Itàlia | Nacionals |
| Buzz!: ¿Qué sabes de tu país? | Espanya | Nacionals |
| Buzz!: Brain of Switzerland | Suïssa | Generals |
| Buzz!: Le Plus Malin Des Belges | Bèlgica (francès) | Generals |
| Buzz!: De strafste van België | Bèlgica (neerlandès) | Generals |
| Buzz!: De slimste van Nederland | Països Baixos | Generals |
| Buzz!: Mozak Hrvatske | Croàcia | Generals |
| Buzz!: Das große Länderquiz | Àustria | Generals |
| Buzz!: Quem é o Génio Português? | Portugal | Generals |
| Buzz!: Suomen Neropatti | Finlàndia | Generals |
| Buzz!: Danske Genier | Dinamarca | Generals |
| Buzz!: Svenska Genier | Suècia | Generals |
| Buzz!: Norgesmester | Noruega | Generals |
| Buzz!: Polskie Łamigłówki | Polònia | Generals |
| Buzz!: Сокровища нации | Rússia | Generals |

## Notes

* ↑ La versió russa no està disponible a la PlayStation 2.

## Referències

* 1 2 «Relentless Software : News», 12-04-2009. Arxivat de l'original el 2009-04-12. [Consulta: 19 octubre 2023].
* ↑ «Buzz! Brain of the UK» (en anglès). Eurogamer.net, 16-04-2009.

## Enllaços externs

* Relentless Software
# Buzzard Creek

Buzzard Creek són dos cons de toba de 300 i 66 metres d'ample que es troben a la capçalera de Buzzard Creek, un afluent del riu Totatlanika, prop de Healy, Alaska, Estats Units. S'eleven fins als 830 msnm. La seva darrera erupció va tenir lloc vers l'any 1050 aC.

## Referències

* 1 2 «Global Volcanism Program | Buzzard Creek» (en anglès). [Consulta: 27 març 2024].
* 1 2 «Alaska Volcano Observatory | Buzzard Creek». [Consulta: 27 març 2024].
# Mitjana ponderada

La mitjana ponderada d'un conjunt de nombres és el resultat de multiplicar cadascun dels nombres per un valor particular per cadascun d'ells, anomenat el seu pes, obtenint a continuació la suma d'aquests productes, i dividint el resultat per la suma del pesos. El pes depèn de la importància o significació de cadascun dels valors.

## Definició

Per una sèrie de dades
    $X=\{x_{1},x_{2},...,x_{n}\}$
a la qual corresponen els pesos
    $W=\{w_{1},w_{2},...,w_{n}\}$
la mitjana ponderada es calcula com
    ${\bar {x}}={\frac {\sum _{i=1}^{n}x_{i}w_{i}}{\sum _{i=1}^{n}w_{i}}}$
O bé,
    ${\bar {x}}={\frac {x_{1}w_{1}+x_{2}w_{2}+x_{3}w_{3}+...+x_{n}w_{n}}{w_{1}+w_{2}+w_{3}+...+w_{n}}}$
Si els pesos són tots iguals, és a dir, $w_{i}=w$ per a $1\leq i\leq n$, llavors la mitjana ponderada coincideix amb la mitjana aritmètica.

## Exemple

Un exemple de mitjana ponderada és l'obtenció de les notes d'una oposició en les quals s'assigna una importància diferent (el pes) a cadascuna de les proves que conformen l'examen. Si els exàmens tenen un pes del 30%, del 20% i del 50%, respectivament, amb les notes 6.4, 9.2 i 8.1, llavors:
       Notes: $X=\{6.4,9.2,8.1\}\,$
       Pesos: $W=\{0.3,0.2,0.5\}\,$
       Mitjana ponderada: ${\bar {x}}={\frac {6.4\cdot 0.3+9.2\cdot 0.2+8.1\cdot 0.5}{0.3+0.2+0.5}}=7.81\,$

## Pesos normalitzats

Per a cada pes $w_{i}$ de la dada $x_{i}$ s'anomena pes normalitzat a
    $w'_{i}={\frac {w_{i}}{\sum _{k=1}^{n}w_{k}}}$
Aleshores, la suma dels pesos normalitzats és 1 i, per tant, la mitjana ponderada (amb els pesos inicials $w_{i}$) és
    ${\bar {x}}=\sum _{k=1}^{n}x_{i}\cdot w'_{i}$

## Referències

* ↑ F. Triola, Mario «Estadística». Pearson Educación, dècima, 2008 [Consulta: 23 novembre 2013].
* ↑ «Mitjana ponderada — calculadora en línia, fórmula». [Consulta: 25 gener 2022].
* ↑ «Calculadora mitjana ponderada». [Consulta: 25 gener 2022].
* 1 2 Llopis, José L. «Calcular la mitjana ponderada» (en castellà). Matesfacil. ISSN: 2659-8442 [Consulta: 15 octubre 2019].

## Vegeu també

* Mitjana aritmètica
* Mitjana geomètrica
# Hugo Sotil Yeren

Hugo Sotil Yeren (Ica, 18 de maig de 1949 - Lima, 30 de desembre de 2024), més conegut com a Hugo Sotil o pel malnom «El Cholo», fou un futbolista peruà.
Sotil començà la seva vida professional el 1968 al Deportivo Municipal de la segona divisió peruana, ajudant l'equip a pujar a primera. L'any 1973 fou traspassat al FC Barcelona, on jugà al costat de Johan Cruyff, i guanyà la lliga de 1973-74. L'arribada de Johan Neeskens aquell mateix estiu va fer que Sotil fos considerat el tercer estranger de l'equip a l'espera de la seva nacionalització, que no es va produir fins al mes d'agost de l'any següent. D'aquesta manera, Sotil no va poder jugar cap partit de competició oficial la temporada 1974-75. L'any 1977 va retornar al Perú, a l'Alianza Lima, amb el qual guanyà les lligues de 1977 i 1978.
Amb la selecció del Perú participà en les Copes del Món de 1970 i 1978 i guanyà la Copa Amèrica de 1975.

## Referències

* ↑ «Mor l'exjugador del Barça el 'Cholo' Sotil». 3cat, 30-12-2024. [Consulta: 30 desembre 2024].
* ↑ «FIFA Tournaments». FIFA.com. Arxivat de l'original el 2015-05-25. [Consulta: 5 maig 2018].
* ↑ (castellà) FPF profile Arxivat 2017-09-24 a Wayback Machine.
* ↑ «Sotil ya es español». El Mundo Deportivo, 15-08-1975 [Consulta: 7 novembre 2024].
* ↑ «Hugo Sotil, records in FC Barcelona». Arxivat de l'original el 2022-07-14. [Consulta: 5 maig 2018].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ rsssf: Copa América 1975 Consultat el 17 gener 2009

## Enllaços externs

* (alemany) Perfil Arxivat 2007-09-29 a Wayback Machine.
# Corporació Mozilla

La Corporació Mozilla és una empresa filial de propietat total de la Fundació Mozilla que coordina i integra el desenvolupament d'aplicacions informàtiques relacionades amb Internet com el navegador web Mozilla Firefox i el client de correu electrònic Mozilla Thunderbird. El desenvolupament d'aquestes aplicacions es du a terme principalment mitjançant les contribucions d'un comunitat organitzada de voluntaris desenvolupadors de codi obert, i amb l'addició d'alguns desenvolupadors, treballadors de la Corporació.
La corporació es va crear el 3 d'agost del 2005 amb l'objectiu de gestionar les operacions relacionades amb ingressos de la Fundació Mozilla. Com a organització sense ànim de lucre, la Fundació Mozilla està limitada quant als tipus i quantitats d'ingressos. La Corporació Mozilla, com a organització subjecta a impostos (essencialment, una entitat comercial), no necessita complir les normes estrictes de les organitzacions sense ànim de lucre. Des de la seva creació la Corporació Mozilla va agafar sota la seva responsabilitat diverses àrees de la Fundació Mozilla, com la coordinació i integració del desenvolupament del Firefox i el Thunderbird i la gestió de les relacions amb empreses.

## Treballadors importants

En el moment de la creació de la Corporació de Mozilla, la majoria dels empleats de Fundació Mozilla es van transferir a la nova organització.

### Junta directiva

La junta directiva de la Corporació Mozilla l'assigna la junta directiva de la Fundació Mozilla. El març de 2014, la meitat de la junta va dimitir. Els que es van quedar foren:
* Mitchell Baker, presidenta.
* Reid Hoffman, ex-executiu en cap de LinkedIn.
* Chris Beard, executiu en cap.

### Equip de gestió

L'equip de gestió de la Corporació Mozilla està format per:
* Mitchell Baker, presidenta.
* Chris Beard, executiu en cap.
* Katharina Borchert, directora d'innovació.
* Jim Cook, director general de finances.
* Jascha Kaykas-Wolff, director de màrqueting.
* Denelle Dixon-Thayer, conseller general i vicepresident, afers legals i de negoci.
* David Slater, director de personal i vicepresident, operacions estratègiques.

### Empleats notables

* Asa Dotzler,
* Boris Zbarsky
* David Baron
* Doug Turner
* Eric Rescorla
* John Hammink
* Johnny Stenbäck
* Robert O'Callahan
* Sheeri Cabral
* Tantek Çelik

### Empleats notables del passat

* Brendan Eich
* John Lilly
* Christopher Blizzard
* John Resig
* Mike Schroepfer
* Mike Shaver
* Window Snyder
* Ellen Siminoff
* Li Gong
* Andreas Gal

## Vegeu també

* Fundació Mozilla
* Mozilla

## Enllaços externs

* Mozilla Corporation Pàgina oficial (anglès)
* Corporació Mozilla en 12 punts clau Arxivat 2007-03-31 a Wayback Machine. (anglès)
# Bàsquet als Jocs Olímpics d'Estiu del 2000

Als Jocs Olímpics d'Estiu del 2000 celebrats a la ciutat de Sydney (Austràlia) es disputaren dues competicions de bàsquet, una en categoria masculina i una altra en categoria femenina. La competició se celebrà entre els dies 16 de setembre i 1 d'octubre del 2000 al Sydney SuperDome i The Dome del Parc Olímpic de Sydney.

## Comitès participants

Hi participaren un total de 286 jugadors, entre ells 144 homes i 142 dones, de 18 comitès nacionals diferents:
| Categoria masculina Angola Austràlia Canadà Espanya Estats Units França Itàlia RF Iugoslàvia Lituània Nova Zelanda Rússia R.P. de la Xina | Categoria femenina Austràlia Brasil Canadà Corea del Sud Cuba Eslovàquia Estats Units França Nova Zelanda Polònia Rússia Senegal |

## Resum de medalles

| Prova | Or | Argent | Bronze |
| Bàsquet masculí Detalls | Estats UnitsSteve Smith Gary Payton Vince Carter Ray Allen Vin Baker Kevin Garnett Tim Hardaway Allan Houston Jason Kidd Antonio McDyess Alonzo Mourning Shareef Abdur-Rahim | França Jim Bilba Yann Bonato Makan Dioumassi Laurent Foirest Thierry Gadou Cyril Julian Crawford Palmer Antoine Rigaudeau Stéphane Risacher Laurent Sciarra Mustapha Sonko Frédéric Weis | Lituània Gintaras Einikis Saulius Štombergas Eurelijus Žukauskas Dainius Adomaitis Šarūnas Jasikevičius Kęstutis Marčiulionis Tomas Masiulis Darius Maskoliūnas Ramūnas Šiškauskas Darius Songaila Mindaugas Timinskas Andrius Giedraitis |
| Bàsquet femení Detalls | Estats Units Ruthie Bolton Teresa Edwards Yolanda Griffith Chamique Holdsclaw Lisa Leslie Nikki McCray DeLisha Milton Katie Smith Dawn Staley Sheryl Swoopes Natalie Williams Kara Wolters | Austràlia Carla Boyd Sandy Brondello Trisha Fallon Michelle Griffiths Kristi Harrower Jo Hill Lauren Jackson Annie la Fleur Shelly Sandle Rachael Sporn Michele Timms Jenny Whittle | Brasil Janeth Arcain Ilisaine David Lilian Gonçalves Helen Cristina Luz Silvinha Claudia Neves Alessandra Oliveira Adriana Pinto Cintia Santos Adriana Santos Kelly Santos Marta Sobral |

## Medaller

| Posició | País | | | | Total |
| 1 | Estats Units | 2 | 0 | 0 | 2 |
| 2 | França | 0 | 1 | 0 | 1 |
| 2 | Austràlia | 0 | 1 | 0 | 1 |
| 4 | Brasil | 0 | 0 | 1 | 1 |
| 4 | Lituània | 0 | 0 | 1 | 1 |

## Referències

* 1 2 «Olympedia – Basketball at the 2000 Summer Olympics». [Consulta: 28 desembre 2024].
# Bèlaia Rus

Bèlaia Rus (en belarús: Белая Русь, traduït com a Rússia Blanca) és un partit polític belarús que es va fundar inicialment com a associació pública per donar suport al president Alexander Lukaixenko.

## Història

El 17 de novembre de 2007 es va celebrar el Congrés fundacional de l'associació, establint les seves bases. Uns 470 delegats i convidats de totes les regions del país i de la ciutat de Minsk van participar al Congrés fundacional, escollint el seu president, així com el Consell republicà, que incloïa 85 persones, personatges polítics i públics coneguts. El 12 de desembre va ser registrada oficialment com a Associació Pública Republicana “Rússia Blanca”.
L'any següent van celebrar el seu Primer Congrés, en el qual van participar 380 delegats representant més de 82.000 membres. En aquest, es va aprovar un Programa d'Unificació, ja que en la pràctica l'entitat es va originar per la fusió d'associacions regionals, i l'elecció addicional de membres al Consell Republicà.
Ja a l'agost de 2011 el president del Consell, Anatoli Rubinov, va declarar que "la qüestió de transformar l'associació pública "Bèlaia Rus" en un partit polític ha madurat des de dins". Però no va ser fins més de deu anys després que el procés va culminar efectivament amb la creació del seu partit. El Congrés fundacional es va celebrar a la Sala de Concerts de Minsk el 18 de març de 2023, adoptant el seu programa. Per decisió unànime, el partit va ser encapçalat pel mateix cap que l'organització pública antigament republicana, Oleg Alexandrovich Romanov.

## Resultats electorals

| Any | Líder | Resultats | Resultats | Resultats | Resultats | Resultats | Pos. | Govern |
| Any | Líder | Vots | % | +/– | Escons | +/– | Pos. | Govern |
| 2024 | Oleg Romanov | 2.343.664 | 46,40% | Nou | 51 / 110 | Nou | 1r | Majoria |

## Referències

* ↑ «TUT.». Arxivat de l'original el 2012-07-12. [Consulta: 26 octubre 2023].
* ↑ «История». Сайт РОО «Белая Русь», 2011. Arxivat de l'original el 2012-05-03. [Consulta: 3 març 2011].
* ↑ «TUT.BY | НОВОСТИ - 12 декабря 2007 - Минюст зарегистрировал "Белую Русь"», 29-03-2008. Arxivat de l'original el 2008-03-29. [Consulta: 26 octubre 2023].
* ↑ «"Белая Русь" доросла до партии / Политика / Народная газета», 15-10-2011. Arxivat de l'original el 2011-10-15. [Consulta: 26 octubre 2023].
* ↑ ИСАЕНОК, Светлана. «"Белая Русь" заявила о начале строительства новой политической партии» (en rus), 07-02-2023. [Consulta: 26 octubre 2023].
* ↑ ЦЕЛЮК, Анастасия. ««Белая Русь» обнародовала проект программы создаваемой политической партии» (en rus), 01-03-2023. [Consulta: 26 octubre 2023].
# C-16C

La C-16C és una carretera de la Xarxa Bàsica de la Generalitat de Catalunya. Comença a Manresa i acaba a la C-16 a l'alçada de Torroella de Baix. La carretera està asfaltada i travessa polígons de Manresa.

## Enllaços

Sant Fruitós de Bages
Navarcles
Moià :
| C-55 | Sentit Nord: Manresa Santpedor Solsona Lleida : Olesa de Montserrat Abrera Sentit Sud: Olesa de Montserrat Abrera |
Rotonda Manresa :
| N-141c  Manresa | | C-16C  Manresa (Viladordis) Sant Fruitòs de Bages Vic  C-15  Barcelona Terrassa Manresa |
| | Les Cots | |
Rotonda Sant Fruitòs de Bages :
| Cementeri Aeródrom Carretera de Berga I-II La Serreta | C-16C  Berga Vic Girona | Avinguda Girona |
| Cementeri Aeródrom Carretera de Berga I-II La Serreta | C-16C  Manresa Barcelona | Avinguda Girona |
Rotonda Torroella de Baix :
| C-16C Canvi de Sentit La Serreta | E-9 C-16  Berga Vic Girona Barcelona |
| C-16C  Sant Fruitòs de Bages Manresa Barcelona | E-9 C-16  Berga Vic Girona Barcelona |
# Esther Páez López

Esther Páez López, també coneguda com Esther Flechita Páez (Barcelona, 13 de setembre de 1969) és una boxejadora i lluitadora de kickboxing catalana, considerada la primera púgil amb llicència professional a l'Estat espanyol.
Membre del Gimnàs KO Verdum, va iniciar-se a la pràctica del kickboxing el 1989, proclamant-se campiona del món l'any 1999 per la federació nord-americana ISKA. Entre 1997 i 2000 va practicar la boxa amb llicència professional, fent el seu debut l'any 1998 a Melilla contra la boxejadora russa Anastasia Toktatoulova. D'aquesta forma, va convertir-se en la primera esportista espanyola a disputar un combat de boxa professional. Tanmateix, l'any 2000 un greu accident de transit va truncar la seva carrera esportiva i va abandonar l'alta competició. Set anys més tard, totalment recuperada, va reprendre els entrenaments de forma amateur i va aconseguir un subcampionat d'Espanya de boxa amateur. Activista militant contra la violència de gènere, va impartir classes de defensa personal per a dones maltractades, així com, ha exercit com a monitora de batuka latin, fitnes i personal trainer.
Entre d'altres esdeveniments, va participar l'any 2015 al programa de televisió Cambiame de Telecinco i presentà el seu llibre autobiogràfic, Memorias de una pionera del boxeo, el març de 2022.

## Referències

* ↑ «Esther Páez López». Enciclopèdia de l'esport català. Barcelona: Grup Enciclopèdia Catalana.
* ↑ Ros, Tito «Ser la primera en algo». Ciutat Nord, 10-1998.
* ↑ Rodríguez, Esther «Esther Paéz». El Mundo Catalunya, 10-02-1999.
* ↑ García, Paula; Morón, Eva. «Esther Páez: ”Els somnis es fan realitat”». Pia Nostra Senyora, 27-10-2020. Arxivat de l'original el 2021-01-29. [Consulta: 23 gener 2021].
* ↑ Roncagliolo, Santiago «Flores de combate» (en castellà). El País, 17-05-2008. ISSN: 1134-6582 [Consulta: 23 gener 2021].
* ↑ «Esther se olvida de 'Flechita' y se convierte en una mujer sexy y femenina» (en castellà). Telecinco, 11-08-2015. [Consulta: 23 gener 2021].
* ↑ «Esther Paez presenta su libro 'Memorias de una pionera del boxeo'» (en castellà). Mundo Deportivo, 16-03-2022. [Consulta: 16 desembre 2022].

## Enllaços externs

* Fitxa de Esther Páez López - BoxRec (anglès)
# Greens Fork

Greens Fork és una població dels Estats Units a l'estat d'Indiana. Segons el cens del 2000 tenia 371 habitants.

## Demografia

Segons el cens del 2000, Greens Fork tenia 371 habitants, 136 habitatges, i 102 famílies. La densitat de població era de 955 habitants/km².
Dels 136 habitatges en un 36,8% hi vivien nens de menys de 18 anys, en un 61,8% hi vivien parelles casades, en un 12,5% dones solteres, i en un 25% no eren unitats familiars. En el 20,6% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,22.
Per edats la població es repartia de la següent manera: un 27,8% tenia menys de 18 anys, un 10,5% entre 18 i 24, un 28,6% entre 25 i 44, un 21,6% de 45 a 60 i un 11,6% 65 anys o més.
L'edat mediana era de 35 anys. Per cada 100 dones de 18 o més anys hi havia 90,1 homes.
La renda mediana per habitatge era de 36.406$ i la renda mediana per família de 36.786$. Els homes tenien una renda mediana de 29.583$ mentre que les dones 25.357$. La renda per capita de la població era de 13.605$. Entorn del 7,3% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greens Fork». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Greens Fork». American Fact Finder. Oficina del Cens dels Estats Units, 12-01-2010.
# Control per senyals elèctrics

El control per senyals elèctrics, sovint conegut pel seu nom en anglès, fly-by-wire, és un sistema de control d'una aeronau que uneix, per una banda, les palanques i controls que maneja el comandant d'un avió, i per l'altra, els actuadors que mouen les superfícies aerodinàmiques de l'aparell, mitjançant sistemes elèctrics i/o electrònics.

## Origen

El factor determinant per aconseguir que el vol d'un avió s'efectuï de manera controlada va directament lligat a la capacitat que se li atorga al pilot o comandant per a actuar i fer que l'aeronau respongui a la seva voluntat. Aquest principi ja era present en el Flyer I dels germans Wright i en el 14-bis de Santos-Dumont, fent-ne possible realitzar petites maniobres de control.

## Variants

Un pas més en l'evolució dels sistemes de control embarcat de les aeronaus passa per la denominada fórmula del Fly-by-light, que no és res més que la conversió dels polsos elèctrics en polsos lluminosos i la seva posterior transmissió per fibra òptica, en lloc del convencional cablejat metàl·lic. D'aquesta manera es poden aconseguir fluxos de dades de major volum, menor sensibilitat a pertorbacions externes, i una notable reducció de pes i volum dels conductes de transmissió.

## Referències

* ↑ Institut Català Internacional per la Pau. «Definicions i categories d'armes» (PDF). Arxivat de l'original el 6 de desembre 2018. [Consulta: 5 desembre 2012].

## Enllaços externs

* http://www.airliners.net/open.file?id=0957790&size=L&width=1000&height=679&sok=&photo_nr=
* http://www.cheap-parking.net/airbus Arxivat 2013-05-30 a Wayback Machine.
* http://www.nasa.gov/centers/dryden/pdf/88794main_PCA.pdf
# Aleksandr Iermílov

Aleksandr Iermílov (Ivànovo, 12 de desembre de 1954) és un jugador de voleibol rus, ja retirat, que va competir sota bandera de la Unió Soviètica durant les dècades de 1970 i 1980.
El 1976 va prendre part en els Jocs Olímpics d'Estiu de Mont-real, on guanyà la medalla de plata en la competició de voleibol. Quatre anys més tard, als Jocs de Moscou, guanyà la medalla d'or en la mateixa competició.
En el seu palmarès també destaquen una medalla d'or al Campionat del Món de voleibol de 1978 i tres medalles d'or al Campionat d'Europa de voleibol, el 1975, 1977 i 1979. A nivell de clubs jugà a l'Avtomobilist de Leningrad (1972-1982), amb qui guanyà dues Recopes d'Europa (1981 i 1982).
Una vegada retirat exercí d'entrenador en diversos equips.

## Referències

* ↑ «Olympedia – Aleksandr Yermilov». [Consulta: 23 agost 2023].
* 1 2 «ЕРМИЛОВ Александр Юрьевич | Российские спортсмены | Спортивная Россия» (en rus). [Consulta: 22 agost 2023].
# Roque Bluffs

Roque Bluffs és una població dels Estats Units a l'estat de Maine (EUA). Segons el cens del 2000 tenia 264 habitants.

## Demografia

Segons el cens del 2000, Roque Bluffs tenia 264 habitants, 118 habitatges, i 82 famílies. La densitat de població era de 9,6 habitants/km².
Dels 118 habitatges en un 18,6% hi vivien nens de menys de 18 anys, en un 61,9% hi vivien parelles casades, en un 6,8% dones solteres, i en un 29,7% no eren unitats familiars. En el 22% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,58.
Per edats la població es repartia de la següent manera: un 14,8% tenia menys de 18 anys, un 4,5% entre 18 i 24, un 30,3% entre 25 i 44, un 27,3% de 45 a 60 i un 23,1% 65 anys o més.
L'edat mediana era de 46 anys. Per cada 100 dones de 18 o més anys hi havia 99,1 homes.
La renda mediana per habitatge era de 21.500 $ i la renda mediana per família de 29.286 $. Els homes tenien una renda mediana de 31.250 $ mentre que les dones 25.417 $. La renda per capita de la població era de 15.610 $. Entorn del 27,2% de les famílies i el 27,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roque Bluffs». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Roque Bluffs». American Fact Finder. Oficina del Cens dels Estats Units, 12-01-2010.